Suchinthana/ta-wikipedia huggingface dataset:
கொரியன் தொடர்

கொரியன் தொடர் அல்லது கே-ராமா என்பது தென்கொரிய நாட்டில் தயாரித்து ஒளிபரப்பாகும் தொலைக்காட்சி தொடரை குறிக்கும். இந்த தொடர்கள் உலகம் முழுவதும் மிகவும் பிரபலமானது. இது கொரியன் கலாச்சாரத்தில் கொரியன் வாவ் என்று அழைக்கப்பட்டு உலகம் முழுவது பல மொழிகளில் உப தலைப்புடன் மற்றும் மொழுமாற்றம் செய்யப்பட்டு வெளியாகின்றது. 2003ஆம் ஆண்டு ஒளிபரப்பான டே ஜங் காம் என்ற தொடர் 91 நாடுகளில் ஒளிபரப்பானது. இந்த தொடர் தமிழ் மொழியிலும் மொழிமாற்றம் செய்யப்பட்டு இலங்கை தமிழ் தொலைக்காட்சியில் ஒளிபரப்பானது என்பது குறிப்பிடத்தக்கது.

தோற்றம்
தென் கொரியன் தொடர்கள் 1960 ஆம் ஆண்டு காலப்பகுதியில் குறும் தொடர்கள் வடிவில் தயாரிக்கப்பட்டு ஒளிபரப்பு செய்யப்பட்டது. இயக்குநர், எழுத்தாளர், வசனகர்த்தா, ஒளிப்பதிவாளர் என எல்லோரும் ஒன்றாக சேர்த்து தொடரை தயாரிக்கும் வழக்கம் கொரியன் தொலைக்காட்சி துறைக்கு உண்டு. கொரியன் தொடர் தமிழ் தொடரையும் விட முற்றும் வேறு பட்டு தயாரிப்பதுடன் நேர வித்தியாசத்துடனும் ஒளிபரப்பி வருகின்றது. ஒரு தொடர் 12 முதல் 24 அத்தியாயங்களுடன் ஒவ்வொரு பருவங்களாக 60 நிமிடங்கள் ஒளிபரப்பு செய்து வருகிறது. வரலாற்று தொடர்கள் 50 முதல் 100 ஆத்தியாயங்களுடன் ஒளிபரப்பும் வழக்கமும் உண்டு.

ஒளிபரப்பும் நேரம் இரவு 10 மணி  முதல் 11 மணி வரை தொடர்ந்து 2 நாட்கள் என்ற விகிதத்தில் திங்கள் மற்றும் செவ்வாய், புதன் மற்றும் வியாழன், வியாழன் வெள்ளி அல்லது சனி - ஞாயிறு போன்ற நாட்களில் தொடர்கள் ஒளிபரப்பு செய்து வருகின்றது. காலை நேர தொடர், மாலை நேர தொடர் என்ற பிரிவில் 100 முதல் 120 அத்தியாயங்களுடன் 45 நிமிட தொடர்களும் தயாரிக்கும் ஒளிபரப்பும் வழக்கமும் உண்டு.

கொரியன் மொழியில் முன்குவா ஒலிபரப்பு கார்ப்பரேஷன் தொலைக்காட்சி, கொரியன் ஒலிபரப்பு அமைப்பு தொலைக்காட்சி, சியோல் ஒலிபரப்பு அமைப்பு தொலைக்காட்சி, ஓரியன் சினிமா நெட்வொர்க் தொலைக்காட்சி, டிவிஎன், ஜெரிபிசி தொலைக்காட்சி போன்ற தொலைக்காட்சி சேவைகள் தற்பொழுது இயக்கி வருகின்றது. ஒவ்வொரு தொலைக்காட்சியிலும் வித்தியாசமான வகை தொடர்கள் ஒளிபரப்பாகி வருகின்றது. உதாரணம்: ஓரியன் சினிமா நெட்வொர்க் என்ற தொலைக்காட்சியில் திகில், பரபரப்பு, அதிரடி போன்ற வகை தொடர்கள் மட்டும் தான் ஒளிபரப்பாகிறது.

மேற்கோள்கள்

 
தொலைக்காட்சி நாடகம்
விக்னேஷ்காந்த்

விக்னேஷ்காந்த் (RJ Vigneshkanth) இந்தியத் திரைப்பட நடிகர் ஆவார். இவர் முதன்மையாக தமிழ்த் திரைப்படங்களில் நடித்து வருகிறார். இவர்  மீசைய முறுக்கு (2017 திரைப்படம்) திரைப்படத்தில் ஜீவா எனும் கதாப்பாத்திரத்தில் நடித்தார்.  யூடியூப் வலைத்தளத்தில் ஸ்மைல் சேட்டை எனும் நிகழ்ச்சியைத் தொடங்கியதன் மூலம் பரவலாக அறியப்பட்டார்.  நெஞ்சமுண்டு நேர்மையுண்டு ஓடு ராஜா திரைப்படத்தில் பாடலாசிரியராக ஆனார்.

திரைப்பட வாழ்க்கை

மேற்கோள்கள் 
 

1989 பிறப்புகள்
வாழும் நபர்கள்
நடிகர்கள்
தமிழகப் பாடலாசிரியர்கள்
தமிழ்த் திரைப்பட நடிகர்கள்
தூல உடல்

தூல உடல் அல்லது பெளதீக உடல் என்று அழைக்கபடுவது நிலம், நீர், நெருப்பு, காற்று, ஆகாசம் ஆகிய ஐம்பூதங்களால் ஆன பெளதீக உடல் ஆகும். இந்திய யோக சாஸ்திரங்களில் மூவுடல்கள் என அழைக்கப்படும் உடல்களில் இதுவும் ஒன்று. முறையே தூல உடல், (Physical Body) , சூக்கும உடல் (Astral Body), காரண உடல் ( (Causal Body) என மூன்று வகைப்படும். இதற்கான ஆதாரங்களை திருமூலரின் திருமந்திரங்களில் பாடல் எண் 2122ல்  "காயப்பை யொன்று சரக்கு பலவுள" எனத் தொடங்கும் பாடல் மூலம் அறியலாம்.

தூல உடலை திருமூலர் காயப்பை என உவமைப் படுத்துகிறார். காயம் = உடல்; பை = கொள்கலம்  என்ற இரு வார்த்தைகளை இணைத்து காயப்பை என கூறுகிறார்.

இவற்றையும் காண்க
 மூவுடல் தத்துவம்
 சூக்கும உடல்
 காரண உடல்

உசாத்துணை 
 திருமூலர் திருமந்திரம் பாடல் 2122 ல் தூல உடல் பற்றிய சான்றுகளை காணலாம்
 ஆன்மா- தூல உடல் - ஞான சபை விளக்கம்

மேற்கோள்கள்

இந்து மெய்யியல் கருத்துருக்கள்
மீவியற்பியலின் கருத்துக்கள்
உடல் பொருட்கள்ை
விசையியல்
உள்ளியம்
இயற்பியல் கோட்பாடுகள்
யோகக் கலை
கம்பி வட அளவுகளின் தரநிலை

பிரித்தானிய ஸ்டாண்டர்ட் வயர் கேஜ் என்பது பிஎஸ் 3737: 1964 (இப்போது திரும்பப் பெறப்பட்டது) வழங்கிய கம்பி அளவுகளின் தொகுப்பாகும், இது பொதுவாக எஸ்.டபிள்யூ.ஜி என சுருக்கமாக அழைக்கப்படுகிறது. இது இம்பீரியல் வயர் கேஜ் அல்லது பிரித்தானிய ஸ்டாண்டர்ட் கேஜ் என்றும் அழைக்கப்படுகின்றது. SWG அளவுகளின் பயன்பாடுகள் பெரிதும் விழ்ச்சியடைந்து வருகிறது, ஆனால் கிட்டார் சரங்கள் மற்றும் சில மின் கம்பிகளில் தடிமனை அளவிடுவதற்கு இது இன்னும் பயன்படுத்தப்படுகிறது. மின்வடங்களில் (மின்சார கேபிள்களில்) பயன்படுத்தப்படும் கம்பிகளின் குறுக்கு வெட்டு பகுதி சதுர மில்லிமீட்டரில் அளவீடப்படுகிறது. கம்பி மற்றும் உலோகதகடுகள் போன்ற உலோகப் பொருட்களுக்கான தற்போதைய பிரித்தானிய தரநிலை பிஎஸ் 6722: 1986 ஆகும், இது முற்றிலும் மெட்ரிக் தரமாகும்.

ஆகஸ்ட் 23, 1883 இல் SWG சபை ஆணையத்தால் நிர்ணயிக்கப்பட்டது. இது பர்மிங்காம் கம்பி அளவினை மேம்படுத்துவதன் மூலம் நிறுவப்பட்டது. இது மார்ச் 1, 1884 அன்று பிரித்தானிய வர்த்தக வாரியத்தால் சட்டப்பூர்வமாக தரப்படுத்தப்பட்டது. SWG என்பதனை  அமெரிக்கன் வயர் கேஜுடன்(AWG)  சேர்த்து குழப்பமடையக்கூடாது, இது ஒத்த ஆனால் ஒன்றோடொன்று மாற்ற இயலாத மற்றொரு எண்ணியல் அளவீடு ஆகும்.

இந்த அமைப்பின் அடிப்படையானது <i id="mwEg">நீ</i> (அல்லது அமெரிக்க ஆங்கிலத்தில் மில் ), அல்லது . மிகப்பெரிய அளவு, எண் 7/0,   (500 நீ அல்லது  ) விட்டம், மற்றும் மிகச்சிறிய எண் 50,  (  அல்லது சுமார்  ) விட்டம் கொண்டது.  அளவீடுகளின் அளவு அதிகரிக்கும்பொழுது கம்பி வயரின் விட்டம் குறைகிறது. ஒவ்வொரு கம்பி அளவுகளுக்கு இடையே, ஒரு அலகு நீளத்திற்கு சுமார் 20%  எடை குறைகிறது. ஒர் அலகு நீளத்தின் எடை  ஒன்றுக்கு  பரப்பளவுடன் தொடர்பு இருப்பதால், அதன் விட்டத்தின் இருமடங்கு ,விட்டம் சுமார் 10.6% குறைகிறது: 

கம்பி கேஜ்கள் மற்றும் விட்டத்தின் ஒரு அட்டவணை கீழே காட்டப்பட்டுள்ளது. விட்டம் பற்றிய விடையின் உறவு, துண்டுவிரிவான நேர்கோட்டு ஆகும், இது ஒரு (நிலையான-விகிதம்) விரிவாக்க வளைவுக்கு தோராயமாக இருக்கிறது.

மேலும் காண்க

குறிப்புகள் 

மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சீர்தரங்கள்
தாலியம்(I) புரோமைடு

தாலியம்(I) புரோமைடு (Thallium(I) bromide) என்பது TlBr  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாலியமும் புரோமினும் சேர்ந்து இச்சேர்மம் உருவாகிறது. அறை வெப்பநிலையில் எக்சு-கதிர், காமா-கதிர், நீல ஒளி மற்றும் அண்மை-அகச்சிவப்பு கதிர்கள் போன்றவற்றை காணும் உணரியாக இது பயன்படுத்தப்படுகிறது. 
தாலியம்(I) புரோமைடு 2.68 எலக்ட்ரான் வோல்ட் ஆற்றல் இடைவெளி கொண்ட ஒரு குறைக்கடத்தியாகும் . 

அறை வெப்பநிலையில் தாலியம்(I) புரோமைடு கனசதுர சீசியம் குளோரைடு வகை கட்டமைப்பு கொண்டதாக உள்ளது. ஆனால் குளிர்விக்கும்போது  செஞ்சாய்சதுரப் படிகத் திட்டம் கொண்டதாக மாறுகிறது . மாறும் வெப்பநிலை அளவு இதனுடன் கலந்துள்ள மாசுக்களை அடிப்படையாகக் கொண்டு வேறுபடுகிறது. LiF, NaCl அல்லது KBr தளப்பொருட்கள் மீது நானோமீட்டர் அளவு- மெல்லிய தாலியம் புரோமைடு படலங்கள் பாறை உப்பு வகை கட்டமைப்புடன் வளர்கின்றன . 

தாலியம் மிகவும் நச்சுத்தன்மையுடைய ஒரு தனிமம் ஆகும். தோல் வழியாக உறிஞ்சப்பட்டு   ஒட்டுமொத்தமாக இது நச்சாக திரள்கிறது. தாலியம் சேர்மங்களை உட்கொள்வதனால்  சோர்வு, மூட்டு வலி, புற நரம்பழற்சி, இணைப்பு வலி, முடி உதிர்தல், வயிற்றுப்போக்கு, வாந்தி மற்றும் மத்திய நரம்பு மண்டலம், கல்லீரல் மற்றும் சிறுநீரகங்களுக்கு சேதம் உள்ளிட்ட கடுமையான மற்றும் நாள்பட்ட விளைவுகள் தோன்றுகின்றன .

மேற்கோள்கள்

துணை நூல் 

புரோமைடுகள்
உலோக ஆலைடுகள்
தாலியம்(I) சேர்மங்கள்
சீசியம் குளோரைடு படிகக் கட்டமைப்பு
ஆதிர் ரஞ்சன் சௌத்திரி

ஆதீர் ரஞ்சன் சௌத்திரி (Adhir Ranjan Chowdhury) (பிறப்பு:2 ஏப்ரல் 1956), இந்தியாவின் மேற்கு வங்காள மாநில அரசியல்வாதியும், சமூக ஆர்வலரும் ஆவார். இவர் மே 2019-இல் பகரம்பூர்  மக்களவைத் தொகுதியிலிருந்து  இந்திய மக்களைவை உறுப்பினராகத் தேர்ந்தெடுக்கப்பட்டார்.

அரசியல்  வாழ்க்கை
ஆதிர் ரஞ்சன் சௌத்திரி 1996-இல் இந்திய தேசிய காங்கிரசு கட்சி சார்பில், நபாகிராம் சட்டமன்றத் தொகுதியிலிருந்து மேற்கு வங்க சட்டமன்றத்திற்கு தேர்ந்தெடுக்கப்பட்டார். 1999-இல் அதிர் ரஞ்சன் சௌத்திரி பகரம்பூர் மக்களவைத் தொகுதிலிருந்து மக்களவைக்கு தேர்ந்தெடுக்கப்பட்டார். 28 அக்டோபர் 2012-இல் சௌத்திரி இந்தியப் பிரதமர் மன்மோகன் சிங் அமைச்சரவையில் இரயில்வே இணை அமைச்சராக பதவியேற்றார். 10 பிப்ரவரி 2014-இல் மேற்கு வங்காள காங்கிரசு கட்சியின் தலைவரானார். 19 சூன் 2019 அன்று மக்களவை காங்கிரஸ் கட்சி உறுப்பினர்களின் தலைவராகத் தேர்ந்தெடுக்கப்பட்டார். இவர் 2020 -2021 ஆண்டிற்கான நாடாளுமன்ற பொதுக் கணக்குக் குழுவின் தலைவராகவும் தேர்ந்தெடுக்கபட்டார்.

மேற்கோள்கள்

வெளி இணைப்புகள்
 Official biographical sketch in Parliament of India website (cache site)

1956 பிறப்புகள்
இந்திய தேசிய காங்கிரஸ் அரசியல்வாதிகள்
மேற்கு வங்காள அரசியல்வாதிகள்
13வது மக்களவை உறுப்பினர்கள்
14வது மக்களவை உறுப்பினர்கள்
15வது மக்களவை உறுப்பினர்கள்
16வது மக்களவை உறுப்பினர்கள்
17வது மக்களவை உறுப்பினர்கள்
ஆவடி மாநகராட்சி

ஆவடி மாநகராட்சி இந்தியாவின் தமிழ்நாட்டின் திருவள்ளூர் மாவட்டத்தில் உள்ள  ஆவடி நகராட்சியின் பகுதிகளை விரிவாக்கம் செய்து தமிழ்நாட்டின் 15ஆவதாக உருவாக்கப்பட்ட மாநகராட்சியாகும். 17 சூன் 2019 அன்று தமிழ்நாடு அரசு இதற்கான அவசர சட்டம் பிறப்பித்து அதனை அரசிதழிலும் வெளியிட்டுள்ளது.

ஆவடி மாநகராட்சிப் பகுதிகள்
புதிதாக நிறுவப்படவுள்ள ஆவடி மாநகராட்சி, தற்போது உள்ள ஆவடி நகராட்சியின் 48 வார்டுகளும் மற்றும் அதற்குட்பட்ட திருமுல்லைவாசல், கோவில்பதாகை, மிட்டனமல்லி, பட்டாபிராம், பருத்திப்பட்டு, வீட்டு வசதி வாரிய குடியிருப்பு பகுதிகள் அடங்கும்.
ஆவடி, அபட்டாபிராம், திருமுல்லைவாயில், மிட்டனமல்லி, பருத்திப்பட்டு, கோவில்பதாகை உள்ளிட்ட பகுதிகளை இணைத்து, 2019ல், தமிழகத்தில் 15வது மாநகராட்சியாக, ஆவடி நகராட்சி தரம் உயர்த்தப்பட்டது. தற்போது ஆவடி மாநகராட்சியில் நான்கு மண்டலம், 48 வார்டுகள், 65 சதுர கி.மீ., பரப்பளவில் ஐந்து லட்சத்திற்கும் மேற்பட்டோர் வசிக்கின்றனர்.

ஆவடி மாநகராட்சி விரிவாக்கம் செய்ய உள்ள பகுதிகள்
ஆவடி மாநகராட்சி விரிவாக்கப் பகுதியில் திருவேற்காடு, திருநின்றவூர், பூந்தமல்லி என 3 நகராட்சிப் பகுதிகளும் மற்றும் 19 கிராம ஊராட்சிகளும் ஆவடி மாநகராட்சியில் இணைக்கப்படும் என தமிழ்நாடு அரசு  அக்டோபர் 2024ல் அறிவித்துள்ளது.

ஆவடி மாநகராட்சி தேர்தல், 2022

2022-ஆம் ஆண்டில் ஆவடி மாநகராட்சியின் 48 மாமன்ற உறுப்பினர்களை தேர்ந்தெடுக்க முதன்முறையாக தேர்தல் நடைபெற்றது. தேர்தலில் திமுக கூட்டணி 43 வார்டுகளையும், அதிமுக 4 வார்டுகளையும் மற்றும் சுயேச்சை 1 வார்டையும் கைப்பற்றியது.  மேயர் தேர்தலில் திமுகவின் ஜி. உதயகுமார் தேர்வு செய்யப்பட்டார்.

இதனையும் காண்க
 ஆவடி மாநகரக் காவல் ஆணையரகம்
 தாம்பரம் மாநகரக் காவல் ஆணையரகம்
  சென்னை மாநகரக் காவல்   ஆணையரகம்
 தமிழ்நாடு நகர்ப்புற உள்ளாட்சித் தேர்தல், 2022

மேற்கோள்கள்

வெளி இணைப்புகள்
 ஆவடி மாநகராட்சி: வளர்ச்சிப் பணிகளுக்கு வாய்ப்பு: அமைச்சர் பாண்டியராஜன்
 தரம் உயர்த்தி பல நாட்கள் ஆன நிலையில் ஆவடி மாநகராட்சி அலுவலக பெயர் பலகையைமாற்ற பொதுமக்கள் கோரிக்கை

திருவள்ளூர் மாவட்ட மாநகராட்சிகள்
சட்டவிரோத செயல்பாடுகள் தடுப்புச் சட்டம், 1967

சட்டவிரோத செயல்பாடுகள் தடுப்புச் சட்டம், 1967 அல்லது உபா சட்டம்  (Unlawful Activities (Prevention) Act (UAPA), இந்திய அரசியலமைப்புச் சட்டத்தின் 19-வது பிரிவு, பேச்சு சுதந்திரம், எழுத்து சுதந்திரம், அமைப்பாகும் சுதந்திரம், ஒன்று கூடுதல் என்ற அடிப்படை உரிமைகளை இந்திய குடிமக்களுக்கு வழங்கியுள்ளது. இந்திய இறையாண்மையையும், ஒற்றுமையையும் பாதுகாக்கும் வகையில், அரசியல் அமைப்புச் சட்டம்  வழங்கிய இந்த உரிமைகளை வரையறைக்குள் கொண்டு வர இந்திய அரசு முடிவெடுத்தது. இதன் அடிப்படையில், 1967-ஆம் ஆண்டு சட்டவிரோத செயல்கள் தடுப்புச்சட்டம் இந்திய நாடாளுமன்றத்தில் நிறைவேற்றப்பட்டு சட்டமாக்கபட்டது.

சட்டத்தின் செயல்பாடுகள்
இந்தச் சட்டத்தின் பிரிவு 35-ன் படி அரசு நினைத்தால் எந்த ஒரு இயக்கத்தையும் தீவிரவாத இயக்கம் என்று அறிவிக்க முடியும். அவ்வாறு அறிவித்தால், அந்த இயக்கத்தில் அதுவரை உறுப்பினர்களாக இருந்த அனைவரும், தீவிரவாதிகளாகவே கருதப்படுவார்கள்.

அரசால் தடை செய்யப்பட்ட ஒரு இயக்கத்தின் ஆதரவாளராக இருந்தாலோ, அந்த இயக்கத்தின் வெளியீடுகளை வீட்டில் வைத்திருந்தாலோ கூட இந்தச் சட்டத்தின் கீழ் ஒருவரை கைதுசெய்ய முடியும். 

இந்தச் சட்டத்தின் பிரிவு 43-ன் படி, குற்றம்சாட்டப்பட்ட நபருக்கு அதிகபட்சமாக 30 நாட்கள் வரை போலீஸ் காவல் வழங்க முடியும். அதிகபட்சமாக ஒரு நபரை 90 நாட்கள் வரை எவ்வித விசாரணையுமின்றி நீதிமன்ற காவலில் வைக்க முடியும். அதேபோல், 180 நாட்கள் வரை குற்றப்பத்திரிகை தாக்கல் செய்யாமல் ஒருவரை சிறையில் அடைத்து வைத்திருக்க முடியும்.

இந்தச் சட்டத்தின் கீழ் வழக்குப்பதிவு செய்யப்பட்ட நபர், எந்த நீதிமன்றத்திலும் முன்ஜாமீன் பெற முடியாது. அதேபோல் இந்தச் சட்டத்தின் கீழ் கைது செய்யப்பட்ட நபர் பிரிவு 43-ன் படி, ஜாமீனில் வெளியே வருவது இயலாத காரியம். இந்தச்க் சட்டத்தின் கீழ் கைது செய்யப்படுபவர்கள் அதற்காக அமைக்கப்படும் சிறப்பு நீதிமன்றத்தில் விசாரிக்கப்படுவார்கள். இந்த நீதிமன்ற நடவடிக்கையை பொதுமக்களோ, பத்திரிகையாளர்களோ பார்ப்பதற்கு அனுமதியில்லை.

உபா சட்டத்தில் 2004, 2008 மற்றும் 2012-ம் ஆண்டுகளில்  திருத்தங்கள் மேற்கொள்ளப்பட்டது.

சட்டவிரோத செயல்கள் தடுப்புச் சட்டத் திருத்த வரைவு 2019
சட்டவிரோத செயல்கள் தடுப்புச் சட்டத்தில் செய்யப்பட்ட தேவையான திருத்தங்களை மக்களவை மற்றும் மாநிலங்களவையில் நிறைவேற்றப்பட்டது.

மேற்கோள்கள்

வெளி இணைப்புகள்
  THE UNLAWFUL ACTIVITIES (PREVENTION) ACT, 1967 - கோப்புக் காட்சி
 உபா சட்டம் என்றால் என்ன? - முழு விளக்கம் - காணொளி
 வழக்கறிஞர்மீதே பாய்ந்த ‘உபா’ சட்டம்

இந்தியாவில் சட்டம்
இந்திய அரசின் சட்டங்கள்
இந்தியாவில் சட்ட அமலாக்கம்
இந்தியாவில் பிரிவினைவாதம்
டிராகன் வார்

டி-வார் (கொரிய மொழி: 디워, வட அமெரிக்காவில் டிராகன் வார்ஸ்: டி-வார் என வெளியிடப்பட்டது), இது 2007 ஆம் ஆண்டு வெளிவந்த தென் கொரிய அதிரடி-சாகச கற்பனைத் திரைப்படமாகும், இது ஷிம் ஹியூங்-ரே எழுதி இயக்கியது, மேலும் ஜேசன் பெஹர், அமண்டா புரூக்ஸ், ராபர்ட் பார்ஸ்டர், மற்றும் எலிசபெத் பேனா ஆகியோர் இப்படத்தில் நடித்துள்ளனர் .

இப்படம் வெளியான நேரத்தில், இது அதிக பட்ஜெட்டில் தயாரிக்கப்பட்ட தென் கொரிய திரைப்படங்களில் முதல் இடத்தை பிடித்தது. இப்படம் பொதுவாக விமர்சகர்களிடமிருந்து எதிர்மறையான விமர்சனங்களைப் பெற்றிருந்தாலும் பாக்ஸ் ஆபிஸில் 99.1 மில்லியன் அமெரிக்க டாலர் வசூல் செய்து சாதனை படைத்தது.

வெளியீட்டு 
நவம்பர் 4, 2006 அன்று அமெரிக்க திரைப்படச் சந்தையிலும், பிப்ரவரி 8, 2007 அன்று பேர்லின் திரைப்படச் சந்தையிலும் இப்படத்தின் 110 நிமிடக்காட்சி வெட்டு காட்டப்பட்டது. படத்தின் இறுதி வெட்டு தென் கொரிய மற்றும் அமெரிக்க வெளியீட்டிற்காக 92 நிமிடங்களுக்கு திருத்தப்பட்டது. இந்த படம் தென் கொரியாவில் ஆகஸ்ட் 1, 2007 அன்று வெளியிடப்பட்டது. அமெரிக்காவில் இந்த படம் 14 செப்டம்பர் 2007 அன்று 1,500 திரைகளில் வெளியிடப்பட்டது.

டி-வார் வெளியான முதல் ஐந்து நாட்களில் தென் கொரியாவில் 20.3 மில்லியன் அமெரிக்க டாலர்களை வசூலித்து சாதனையை படைத்தது. செப்டம்பர் 1 ஆம் தேதி நிலவரப்படி, இந்த படம் கொரியாவில் 44 மில்லியன் அமெரிக்க டாலர்களையும், மற்ற நாடுகளில் 10 மில்லியன் அமெரிக்க டாலர்களையும் வசூலித்துள்ளது, செப்டம்பர் 16 ஆம் தேதி நிலவரப்படி உலகளவில் மொத்தம் 54 மில்லியன் அமெரிக்க டாலர்கள். வட அமெரிக்காவில், படம் அதன் தொடக்க வார இறுதியில் 2,275 திரைகளில் 5 மில்லியன் அமெரிக்க டாலர்களை வசூலித்தது. நவம்பர் 25, 2007 நிலவரப்படி, இந்த படம் வட அமெரிக்காவில் 10,977,721 அமெரிக்க டாலர்களை வசூலித்துள்ளது, இது வட அமெரிக்காவில் திரையரங்கில் வெளியான கொரிய தயாரிக்கப்பட்ட அதிக வசூல் படமாகும். ஒட்டுமொத்தமாக இப்படம் 99.1 மில்லியன் அமெரிக்க டாலர் வசூலித்தது.

குறிப்புகள்

வெளி இணைப்புகள் 

     
    
 டி-வார் (டிராகன் வார்ஸ்)   
    
 டி-வார் (டிராகன் வார்ஸ்)   
 "டி-வார்" பாடிகவுண்ட் 

கொரிய மொழித் திரைப்படங்கள்
ஆங்கிலத் திரைப்படங்கள்
2007 திகில் திரைப்படங்கள்
2007 திரைப்படங்கள்
கேரி லாம்

கேரி லாம் (Carrie Lam Cheng Yuet-ngor), (பிறப்பு:13 மே 1957), சீன மக்கள் குடியரசின் சிறப்பு நிர்வாகப் பகுதிகளில் ஒன்றான  ஆங்காங்கின் அரசியல்வாதியும், ஆங்காங்கின் நான்காவதும், 2017-ஆம் ஆண்டு முதல் நடப்பு தலைமை நிர்வாகியாகவும்  இருக்கும் பெண்மணியாவார். கேரி லோம் 2012 முதல் 2017 முடிய ஆங்காங்  பிரதேசத்தின் தலைமைச் செயலாராகவும், 2007 முதல் 2012 முடிய ஆங்காங் பிரதேச வளர்ச்சி செயலாளாராகவும் பணியாற்றியவர்.

பிரித்தானிய ஆங்காங் ஆட்சியின் போது, கேரி லோம், ஆங்காங் பல்கலைக்கழகத்தில் பட்டப்படிப்பு முடித்து, பிரித்தானிய ஆங்காங் அரசில் குடிமைப் பணி அதிகாரியாக 1980-இல் பணியில் சேர்ந்தார்.

குற்றவாளிகளை சீனாவிடம் ஒப்படைக்கும் மசோதாவுக்கான எதிர்ப்புகள்
 

மே 2019-இல் சீனாவின் சிறப்பு பிராந்தியமான ஆங்காங் பிரதேசத்தில், சீனாவிற்கு எதிரான   குற்றவழக்கில் ஈடுபட்டவர்களை, சீனாவிற்கு கொண்டு செல்லப்பட்டு விசாரணை நடத்த வேண்டும் என்ற ஆங்காங் பிரதேசத்தின் தலைமை நிர்வாகி கேரி லாம் கொண்டு வந்த  தப்பியோடிய குற்றவாளிகள் மற்றும் குற்றவியல் சட்டத்தில் பரஸ்பர உதவி சட்ட முன்வடிவை  எதிர்த்து, இருபது இலட்சம் ஆங்காங் இளைஞர்கள் கடுமையான போராட்டத்தை வாரக்கணக்கில் நடத்தினர். காவல்துறையினர் இப்போராட்டத்தை புகை குண்டுகளை வீசியும், தடியடி நடத்தியும் கட்டுக்குள் கொண்டு வர முயன்றும் தோல்வியில் முடிந்தது. இதனால் கேர் லோம், மேற்படி சட்ட முன்வடிவை நிறுத்தி வைத்தார்.

மேற்கோள்கள் 

ஆங்காங்
வாழும் நபர்கள்
1957 பிறப்புகள்
சீன அரசியல்வாதிகள்
ஆங்காங் தலைமை நிர்வாகிகள்
ஆங்காங் அரசியல்வாதிகள்
மகாகாளி ஏரி

மகாகாளி ஏரி (Mahakali Lake) இந்தியாவின் சம்பா மாவட்டத்தில் இருக்கும்  சானோ மற்றும் கதியல் பகுதிகளுக்கு  நடுவில் மிக உயரத்தில்  அமைந்துள்ள ஓர் ஏரியாகும். கடல் மட்டத்திலிருந்து 4080 மீட்டர் உயரத்தில் மகாகாளி ஏரி அமைந்துள்ளது. இந்த ஏரி மகாகாளி தெய்வத்தின் புனிதத் தலமாகக் கருதப்படுகிறது. இந்த ஏரி நவம்பர் மாதம் முதல் ஏப்ரல் மாதம் வரை ஆறு மாதங்களுக்கு உறைந்து இருக்கும்.

மேற்கோள்கள்

புற இணைப்புகள் 
Himachal Pradesh Tourism Department 

சம்பா மாவட்டம்
இமாச்சலப் பிரதேச ஏரிகள்
]]
முதன்மை நிதி அலுவலர்

முதன்மை நிதி அலுவலர் அல்லது தலைமை நிதி அதிகாரி ( சி.எஃப்.ஓ ) என்பது நிறுவனத்தின் நிதியை நிர்வகித்தல், நிதி திட்டமிடல், நிதி அபாயங்களை நிர்வகித்தல், பதிவு செய்தல் மற்றும் நிதி அறிக்கை உள்ளிட்ட நிறுவனத்தின் நிதியை நிர்வகிப்பதற்கான முதன்மை பொறுப்பைக் கொண்ட நிறுவனத்தின் ஒர் அதிகாரி ஆவார். சில துறைகளில், தரவுகளை பகுப்பாய்வு செய்வதும் CFOவின் பொறுப்பாகும். சில CFO க்கள் தலைமை நிதி மற்றும் இயக்க அதிகாரி (CFOO) என்ற தலைப்பைக் கொண்டிருப்பர்.  ஐக்கிய இராச்சியத்தில், சி.எஃப்.ஓ என்ற பொதுவான சொல் நிதி இயக்குநர் (FD)-யைக் குறிக்கும். சி.எஃப்.ஓ பொதுவாக முதன்மை நிரிவாக அலுவலர் ( தலைமை நிர்வாக அதிகாரி ) மற்றும் இயக்குநர்கள் குழுவிற்கு அறிக்கை அளிப்பது, மேலும் குழுவில் ஒரு இருக்கையைக் கொண்டிருப்பர். CFO நிதி பிரிவை மேற்பார்வையிடுவது மற்றும் அமைப்பின் தலைமை நிதி செய்தித் தொடர்பாளராகவும் பணிபுரிவார். பட்ஜெட் மேலாண்மை, செலவு-பயன் பகுப்பாய்வு, தேவைகளை முன்னறிவித்தல் மற்றும் புதிய நிதியைப் பெறுதல் தொடர்பான அனைத்து மூலோபாய மற்றும் தந்திரோபாய விஷயங்களில் தலைமை இயக்க அதிகாரிக்கு (சிஓஓ) சிஎஃப்ஒ நேரடியாக உதவுவார்.

தகுதி 
பெரிய நிறுவனங்களின் பெரும்பாலான சி.எஃப்.ஓக்கள் முதுகலை வணிக மேலாண்மை (எம்.பி.ஏ), முதுகலை அறிவியல் ( நிதி அல்லது கணக்கியலில் ), சி.எஃப்.ஏ அல்லது சான்றளிக்கப்பட்ட பொது கணக்காளர் போன்ற கணக்கியல் பின்னணியில் இருந்து வந்தவர்கள். ஒரு நிதித் துறை பொதுவாக சான்றளிக்கப்பட்ட பொது கணக்காளர், பட்டய கணக்காளர், சான்றளிக்கப்பட்ட மேலாண்மை கணக்காளர், பட்டய சான்றளிக்கப்பட்ட கணக்காளர் போன்ற தகுதிவாய்ந்த கணக்காளர்களைக் கொண்டுள்ளது.

மேலும் காண்க 

 மெய்நிகர் சி.எஃப்.ஓ. 
 பொருளாளர் 
 ஆடிட்டர் ஜெனரல் 
 கம்ப்ட்ரோலர்'ஸ்

குறிப்புகள்

வெளி இணைப்புகள் 

மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
மேலாண்மை
நிர்வாகம்
சனி விருதுகள்

சனி விருது  என்பது ஆண்டுதோறும் அறிவியல் புனைகதை, கற்பனை மற்றும் திகில் படங்களுக்கு வழங்கப்படுவதற்காக உருவாக்கப்பட்ட ஒரு அமெரிக்க விருது. ஆனால் அதன் பின்னர் திரைப்படங்களின் பிற பாரிமானங்கள், தொலைக்காட்சி மற்றும் பிற ஊடக வெளியீடுகளுக்கும் விருதுகள் அளிக்கிறது. இது  அறிவியல் புனைகதை, கற்பனை மற்றும் திகில் படங்கள் சங்கத்தால் உருவாக்கப்பட்டது.

இந்த விருது முதலில் கோல்டன் ஸ்க்ரோல் என்று குறிப்பிடப்பட்டது. சனி விருதுகள் 1973 இல் உருவாக்கப்பட்டன.

விமர்சனங்கள் 
சனி விருதுகள் தற்போது பல்வேறு விதமான பிரிவுகளின் கீழ் விருதுகள் வழங்குவது குறித்து பல எதிர்மறையான விமர்சனங்களைப் பெற்றுள்ளது.

விருது பிரிவுகள்

திரைப்படம் 
சிறந்த அறிவியல் புனைகதை திரைப்படம் (1972 முதல்)
சிறந்த திகில் திரைப்படம் (1972 முதல்)
சிறந்த கற்பனைத் திரைப்படம் (1973 முதல்)
சிறந்த அனிமேஷன் திரைப்படம் (1978, 1982, 2002 முதல்)
சிறந்த சர்வதேச திரைப்படம் (1979-1982, 2006 முதல்)
சிறந்த அதிரடி அல்லது சாகச படம் (1994 முதல்)
சிறந்த சுதந்திர திரைப்படம் (2012 முதல்)
சிறந்த திரில்லர் படம் (2013 முதல்)
சிறந்த காமிக்-டு-பிலிம் மோஷன் பிக்சர் (2013 முதல்)
சிறந்த இயக்குநர் (1974 முதல்)
சிறந்த எழுத்தாளர் (1973 முதல்)
சிறந்த நடிகர் (1974 முதல்)
சிறந்த நடிகை (1974 முதல்)
சிறந்த துணை நடிகர் (1974 முதல்)
சிறந்த துணை நடிகை (1974 முதல்)
சிறந்த இசை (1973 முதல்)
சிறந்த படத்தொகுப்பு (1977-1978, 2011 முதல்)
சிறந்த தயாரிப்பு வடிவமைப்பு (2009 முதல்)
சிறந்த ஆடை (1976 முதல்)
சிறந்த ஒப்பனை (1973 முதல்)
சிறந்த விசுவல் எப்பக்ட்ஸ் (1973 முதல்)
இளம் நடிகரின் சிறந்த நடிப்பு (1984 முதல்)

நிறுத்தப்பட்ட பிரிவுகள் 
 சிறந்த குறைந்த பட்ஜெட் திரைப்படம் (1980-1982) 
 சிறந்த வலைதளத் தொலைக்காட்சி தொடர் (1988–2014) 
 சிறந்த கேபிள் தொலைக்காட்சி தொடர் (1996–2014) 
 சிறந்த சர்வதேச தொடர் (2007) 
 சிறந்த இளைஞர் சார்ந்த தொலைக்காட்சித் தொடர் (2011–2014)

சாதனைகள்

மேற்கோள்கள்

வெளி இணைப்புகள் 
 

சனி விருதுகள்
டார்க் (தொலைக்காட்சி தொடர்)

டார்க் (Dark) என்பது ஒரு அறிவியல் புனைகதையை மையமாக கொண்ட ஜெர்மானிய வலைத்தொடராகும். இந்த தொடரை பாரன் போ ஒடார் மற்றும் ஜாண்ட்ஜி ப்ரீசி ஆகியோர் இணைந்து உருவாக்கியுள்ளார்.

டார்க் தொடர் நெற்ஃபிளிக்சின் முதல் ஜெர்மானிய மொழி தொடராகும்,  இது 1 திசம்பர் 2017, முதல் இது நெற்ஃபிளிக்சின் அதிகாரப்பூர்வ தளத்தில் காணக்கிடைக்கிறது. இதன் முதல் பருவம் பொதுவாக நல்ல வரவேற்பினை பெற்றபொழுதும், ஸ்ட்ரேஞ்சர் திங்க்ஸ் எனப்படும் மற்றொரு வலைத்தொடருடன் இது கொண்டிருந்த ஒற்றுமை காரணமாக ஒப்பிட்டுப் பேசப்பட்டது.

இதன் இரண்டாவது பருவம் 21 சூன் 2019, அன்று நெற்ஃபிளிக்சில் வெளியிடப்பட்டு அதுவும் நல்ல வரவேற்பினை பெற்றது. டார்க் மூன்றாவது பருவத்துடன் முற்றுப்பெரும் என நெட்ப்பிலிக்ஸ் அறிவித்துள்ளது.

டார்க் தொடர் அதன் நடிகர்கள், இயக்கம், எழுத்து, காட்சியமைப்பு, இசையமைப்பு மற்றும் அதன் கதையின் லட்சியம் மற்றும் சிக்கலான தன்மை ஆகியவற்றிற்காக பரவலான விமர்சனப் பாராட்டைப் பெற்றது. அத்துடன் 2021 ஆம் ஆண்டில், பிபிசி நிறுவனம்  இந்தத் தொடரை 21 ஆம் நூற்றாண்டின் 58 வது சிறந்த தொலைக்காட்சித் தொடராக மதிப்பிட்டது.

கதை 
விண்டன் எனும் கற்பனையான ஒரு நகரில் நடப்பதாக கட்டமைக்கப்பட்ட இந்த தொடர் ஒரு சிறுவன் மர்மமான முறையில் காணாமல் போனதை தொடர்ந்து அந்த நகரில் மூன்று தலைமுறைகளாக வாழ்ந்து வரும் நான்கு குடும்பங்களுக்கு இடையேயான தொடர்புகளையும்,ரகசியங்களையும் மெல்ல வெளிக்கொணர்வதோடு விரும்பத்தகாத காலப்பயணத்தை யையும் கட்டவிழ்க்கிறது. டார்க் காலத்தினால் மனிதனின் வாழ்க்கையில் எழுதப்படும்  இருண்ட பக்கங்களை புரட்டிச்செல்கின்றது.

மேற்கோள்கள்

வெளி இணைப்புகள்
 

நெற்ஃபிளிக்சு அசல் நிகழ்ச்சிகள்
2017 இல் தொடங்கிய தொலைக்காட்சி நிகழ்ச்சிகள்
அறிவியல் புனைகதை தொலைக்காட்சி தொடர்கள்
மர்ம தொலைக்காட்சி தொடர்கள்
தொலைக்காட்சித் தொடர்கள்
2020 இல் நிறைவடைந்த தொலைக்காட்சி நிகழ்ச்சிகள்
புராக் டெனிஸ்

புராக் டெனிஸ் (பெப்ரவரி 17, 1991) ஒரு துருக்கி நாட்டு நடிகர் ஆவார். இவர் 2010ஆம் ஆண்டு முதல் கல்லூரி டைரி, சுல்தான், மேட்ஸ்ஜிர் போன்ற பல தொலைக்காட்சி தொடர்களில் நடித்துள்ளார்.

தொடர்கள் & திரைப்படம்

மேற்கோள்கள்

வெளி இணைப்புகள்

1991 பிறப்புகள்
வாழும் நபர்கள்
துருக்கிய திரைப்பட நடிகர்கள்
துருக்கிய தொலைக்காட்சி நடிகர்கள்
தங்க கன்று விருது

தங்க கன்று விருது (     ) என்பது ஆண்டுதோறும் உட்ரெக்டில் நடைபெறும் நெதர்லாந்து திரைப்பட விழாவில் வழங்கப்படும் விருது. இந்த விருது 1981 முதல் வழங்கப்பட்டு வருகிறது. முதலில் சிறந்த நடிகர், சிறந்த நடிகை, சிறந்த திரைப்படம், சிறந்த குறும்படம், கலாச்சார பரிசு மற்றும் மதிப்பிற்குரிய குறிப்பு ஆகிய ஆறு பிரிவுகளில் இவ்விருது வழங்கப்படுகிறது. 2004 ஆம் ஆண்டில், 16 விருது பிரிவுகள் இருந்தன, ஏனெனில் 2003 ஆம் ஆண்டில் சிறந்த கேமரா, சிறந்த மாண்டேஜ், சிறந்த இசை, சிறந்த தயாரிப்பு வடிவமைப்பு, சிறந்த ஒலி வடிவமைப்பு ஆகிய பிரிவுகள் சேர்க்கப்பட்டன.

விருது பிரிவுகள்

திரைப்பட விருதுகள் 

 கலாச்சார விருது 
 சிறந்த நீண்ட திரைப்படம் 
 சிறந்த இயக்குநர் 
 சிறந்த ஸ்கிரிப்ட் 
 சிறந்த நடிகர் 
 சிறந்த நடிகை 
 சிறந்த துணை நடிகர் 
 சிறந்த துணை நடிகை 
 சிறந்த குறும்படம் 
 சிறந்த நீண்ட ஆவணப்படம் 
 சிறந்த குறுகிய ஆவணப்படம் 
 சிறந்த கேமரா 
 சிறந்த மாண்டேஜ் 
 சிறந்த இசை 
 சிறந்த தயாரிப்பு வடிவமைப்பு 
 சிறந்த ஒலி வடிவமைப்பு

டிவி விருதுகள் 

 தொலைக்காட்சி நாடகத்தில் சிறந்த நடிகர் 
 தொலைக்காட்சி நாடகத்தில் சிறந்த நடிகை 
 தொலைக்காட்சி நாடகத்தில் சிறந்த நடிப்பு 
 சிறந்த தொலைக்காட்சி நாடகம்

சிறப்பு விருதுகள் 

 சிறப்பு ஜூரி பரிசு 
 பொது பரிசு 
 ஒன்று அல்லது இரண்டு முறை மட்டுமே வழங்கப்படும் விருதுகள்: 
 நூற்றாண்டின் சிறந்த படம் (1999) -  டர்க்ஸ் டிலைட் திரைப்படத்திற்காக பால் வெர்ஹோவன் & ராப் ஹூவர் ஆகியோர் விருது பெற்றனர். 
 கட்டுப்பாட்டு விருது (1994, 1992) - கோர் கோப்பீஸ் (1994), ஜே.டி. வான் டாலிங்கன் (1992) 
 சிறந்த கமர்சியல் திரைப்படம் (1990, 1991) - வூன்ருய்ம்டே கெவ்ராக்ட் (1991) க்காக டாட் மாஸ்டர்ஸுக்கும்,ஹாம்கா'ஸுக்காக (1990) டிரெவோர் ரென்னுக்கும் விருது வழங்கப்பட்டது. 
 சிறந்த ஐரோப்பிய திரைப்படம் (1994, 1995) - ரிவெர்ட்டெட் (1995) படத்திற்காக காசிமியர்சு குட்ஸுக்கும், இன்டூ தி வெஸ்டுக்காக ஜொனாத்தன் கெவென்டிசு மற்றும் டிம் பால்மருக்கு விருது அளிக்கப்பட்டது.

ஓய்வு பெற்ற விருதுகள் 

 தொழில் விருது 
 மாண்புமிகு குறிப்பு விருது

குறிப்புகள்

வெளி இணைப்புகள் 

 https://www.filmfestival.nl/en/golden-calf-winners/  
 இணைய திரைப்பட தரவுத்தளத்தில் நெதர்லாந்து திரைப்பட விழா 

நெதர்லாந்து திரைப்பட விருதுகள்
சுவிஸ் திரைப்பட விருது

சுவிஸ் திரைப்பட விருது (formerly Swiss Film Prize) (, , , ) சுவிட்சர்லாந்து நாட்டின் உயரிய தேசிய திரைப்பட விருதாகும். இது 1998 முதல் வழங்கபடுகிறது.

இது 1998 - 2008 காலகட்டத்தில் சோலோத்தர்ன் திரைப்படத் திருவிழாவுடன் நடைப்பெற்றது. இந்த திரைப்பட விழா சுவிஸ் திரைப்பட தயாரிப்புகளுக்கு மிக முக்கியமான விழாவாகும். சுவிஸ் நகரமான சோலோத்தர்னில் 1966 ஆம் ஆண்டில் நிறுவப்பட்ட இந்த விழா சுவிஸ் திரைப்படங்கள், ஆவணப்படம் மற்றும் குறும்பட தயாரிப்புகளின் பிரதிநிதித்துவ படுத்த வழங்குகியது.

2009 -2012 காலகட்டத்தில் சுவிஸ் திரைப்பட விருது வழங்கும் விழா லூசர்ன் நகரிலும், பின்பு ஜூரிச் மற்றும் ஜெனிவா ஆகிய நகரங்களிலும் நடத்தப்பட்டு வருகிறது.

விருது பிரிவுகள் 

 சிறந்த நடிகர் 
 சிறந்த நடிகை 
 சிறந்த அனிமேஷன் படம் 
 சிறந்த ஆவணப்படம் 
 சிறந்த புனைகதை படம் 
 சிறந்த குறும்படம் 
 துணைப் பாத்திரத்தில் சிறந்த செயல்திறன் 
 சிறந்த திரைக்கதை 
 சிறந்த ஒளிப்பதிவு 
 சிறந்த திரைப்பட படத்தொகுப்பு 
 சிறந்த திரைப்பட இசை 
 சிறப்பு ஜூரி பரிசு

மேற்கோள்கள்

வெளி இணைப்புகள் 

 அதிகாரப்பூர்வ தளம்  
 அனைத்து நேர வெற்றியாளர்களும் 

சுவிட்சர்லாந்து
கோயா விருதுகள்

கோயா விருதுகள் () சுபெயின் நாட்டின் உயரிய தேசிய திரைப்பட விருதுகள் ஆகும்.

இந்த விருதுகள் சுபெயின் நாட்டின் ஒளிப்பதிவு கலை மற்றும் அறிவியல் அகாடமி நிறுவப்பட்ட ஓராண்டு கழித்து 1987 ஆம் ஆண்டில் நிறுவப்பட்டது. முதல் விருது வழங்கும் விழா மார்ச்சு 16, 1987 அன்று மாட்ரிட்டின் லோப் டி வேகா திரையரங்கில் நடைபெற்றது .இந்த விழா ஆண்டுதோறும், சனவரி இறுதியில் / பிப்ரவரி தொடக்கத்தில் நடைபெறுகிறது.இவ்விழாவில் முந்தைய ஆண்டில் தயாரிக்கப்பட்ட படங்களுக்கு விருதுகள் வழங்கப்படுகின்றன.

விருதுகள் 
கோயா விருதுகள் தற்போது 28 பிரிவுகளில் வழங்கப்படுகின்றன.அவற்றில் சில: 
 சிறந்த திரைப்படம்
 சிறந்த இயக்குநர்
 சிறந்த திரைக்கதை
 சிறந்த நடிகர் 
 சிறந்த நடிகை 
 சிறந்த புது இயக்குநர்
 சிறந்த புது நடிகர்
 சிறந்த புது நடிகை 
 சிறந்த துணை நடிகர் 
 சிறந்த துணை நடிகை 
 சிறந்த குறும்படம்
 சிறந்த பின்னணி இசை
 சிறந்த புனைகதை குறும்படம்
 சிறந்த ஆவணக் குறும்படம்

அதிக விருதுகள் பெற்ற படங்கள் 
ஓன்பது அல்லது அதற்கு மேற்பட்ட விருதுகள் கொண்ட படங்கள். 

14 வெற்றி
தி சீ இன்சைடு (2004)

13 வெற்றி
அய் கார்மெலா! (1990)

10 வெற்றி
பிளான்கானியெவ்சு (2012)
'மார்ஷ்லாந்து (2014)ஜெயன்ட் (2017)

9 வெற்றி
பெல்லா எபொக்கு (1992)
பிளாக் பிரெட் (2010)
எ மான்ஸ்டர் கால் (2016)

அதிக முறை பரிந்துரைக்கப்பட்ட படங்கள் 
பதினாறு அல்லது அதற்கு மேற்பட்ட பரிந்துரைகளைக் கொண்ட படங்கள். 

19 பரிந்துரைகள்
ரன்னிங் அவுட் ஆப் டைம் (1994)

18  பரிந்துரைகள்
தி கெர்ல் ஆப் யுவர் ரீம்ஸ் (1998)
பிளான்கானியெவ்சு (2012)

17  பரிந்துரைகள்
பெல்லா எபொக்கு (1992)
மார்ஷ்லாந்து (2014)

16  பரிந்துரைகள்
'வுமன் ஆன் தி வெர்ஜ் ஆப் ஏ நெர்வஸ் பிரேக்டவும் (1988)செல் 211 (2009)தி ஸ்கின் ஐ லிவ் இன் (2011)யூனிட் 7 (2012)என் நினோ'' (2014)

மேலும் காண்க 

 அகாடமி விருதுகள் 
 பிரித்தானிய அகாடமி திரைப்பட விருதுகள் 
 சீசர் விருது

குறிப்புகள்

வெளி இணைப்புகள் 

  Official Premios Goya website
  Official Spanish Cinema Academy website 
 Goya Awards on IMDb

எசுப்பானியா
பரிசுகளும் விருதுகளும்
ஏரியல் விருதுகள்

ஏரியல் விருதுகள் என்பது மெக்ஸிகோ திரைப்பட சங்கத்தால் வழங்கப்படும் விருதுகள் ஆகும். இது 1947 முதல் ஆண்டுதோறும் வழங்கப்படுகிறது. மெக்ஸிகன் சினிமாவில் நடிப்பு, இயக்கம் மற்றும் திரைக்கதை போன்ற மோஷன் பிக்சர் தயாரிப்பில் சிறந்து விளங்குவோர்களை இந்த விருது அங்கீகரிக்கிறது. இது மெக்சிகன் திரைப்படத் துறையில் மிகவும் மதிப்புமிக்க விருதாக கருதப்படுகிறது. மெக்ஸிக்கோ சினிமாவில் இவ்விருதுகள் அகாடமி விருதுகளுக்கு ( "ஆஸ்கார்") சமமாக கருதப்படுகிறது.

விருதுகள் 

 ஏரியல் டி ஓரோ (கோல்டன் ஏரியல்) 
 சிறந்த படத்திற்கான ஏரியல் விருது 
 சிறந்த இயக்குனருக்கான ஏரியல் விருது 
 சிறந்த நடிகைக்கான ஏரியல் விருது 
 சிறந்த நடிகருக்கான ஏரியல் விருது 
 சிறந்த துணை நடிகருக்கான ஏரியல் விருது 
 சிறந்த துணை நடிகைக்கான ஏரியல் விருது
 சிறந்த திரைக்கதைக்கான ஏரியல் விருது 
 சிறந்த ஒளிப்பதிவுக்கான ஏரியல் விருது 
 சிறந்த எடிட்டிங்கிற்கான ஏரியல் விருது 
 சிறந்த பின்னணி இசைக்கான ஏரியல் விருது 
 சிறந்த கலை வடிவமைப்பிற்கான ஏரியல் விருது 
 சிறந்த ஆடை வடிவமைப்பிற்கான ஏரியல் விருது 
 சிறந்த ஒப்பனைக்கான ஏரியல் விருது
 சிறந்த விசுவல் எப்பக்ட்ஸுக்கான ஏரியல் விருது 
 சிறந்த முதல் படைப்புக்கான ஏரியல் விருது 
 சிறந்த குறுகிய ஆவணப்படத்திற்கான ஏரியல் விருது 
 சிறந்த ஆவணப்படத்திற்கான ஏரியல் விருது 
 சிறந்த அனிமேஷனுக்கான ஏரியல் விருது 
 சிறந்த புனைகதைக்கான ஏரியல் விருது 
 சிறந்த அனிமேஷன் குறும்படத்திற்கான ஏரியல் விருது 
 சிறந்த ஐபரோ-அமெரிக்க திரைப்படத்திற்கான ஏரியல் விருது 
 சிறிய கதாபாத்திரத்தில் நடித்த சிறந்த நடிகருக்கான ஏரியல் விருது 
 சிறிய கதாபாத்திரத்தில் நடித்த சிறந்த நடிகைக்கான ஏரியல் விருது 
 சிறந்த குழந்தை நடிப்புக்கான ஏரியல் விருது 
 சிறந்த இளைஞர் நடிப்புக்கான ஏரியல் விருது

கூடுதல் விருதுகள் 

 சிறப்பு வெள்ளி ஏரியல் விருது 
 சிறப்பு ஏரியல் விருது 
 கவுரவ விருது 
 சால்வடார் டோஸ்கானோ பதக்கம் 
 சிறப்பு அங்கீகாரம் 
 கெளரவ டிப்ளோமா

குறிப்புகள்

வெளி இணைப்புகள் 

 Ariel Awards, Mexico  at Internet Movie Database
 History of the Ariel  at the Mexican Academy of Film.
 El Ariel  at wikisource

மெக்சிக்கோ
தங்க சேவல் விருதுகள்

தங்க சேவல் விருதுகள் சீனாவின் பிரதான நிலப்பரப்பில் வழங்கப்படும் திரைப்பட விருதுகள் ஆகும்.  1981 இல் தொடங்கப்பட்ட இந்த விருதுகள் முதலில் ஆண்டுதோறும் வழங்கப்பட்டன. இந்த விருதின் பெயர் சீன சோதிடத்தின் சேவல் ஆண்டிலிருந்து (1981) வந்தது. விருது பெறுபவர்கள் தங்க சேவல் வடிவத்தில் ஒரு சிலையைப் பெறுகிறார்கள், மேலும் திரைப்பட தயாரிப்பாளர்கள், திரைப்பட வல்லுநர்கள் மற்றும் திரைப்பட வரலாற்றாசிரியர்களின் நடுவர் மன்றத்தால் இவர்கள் தேர்ந்தெடுக்கப்படுகிறார்கள். இந்த விருதுகளை சீனா திரைப்பட சங்கம் வழங்குகிறது.

1992 இல், தங்க சேவல் விருதுகளும்  நூறு மலர்கள் விருதுகளும் ஒரே தேசிய விழாவாக இணைக்கப்பட்டன.

தங்க சேவல் விருதுகள் மற்றும் நூறு பூக்கள் விருதுகள் 2005 முதல் மாற்று ஆண்டுகளில் நடத்தப்படுகிறது.இதில் தங்க சேவல் விருது விழா ஒற்றைப்படை ஆண்டுகளில் நடைபெறுகிறது. விழாவின் கடந்த இரண்டு ஆண்டுகளில் உள்ள படங்கள் தங்க சேவல் விருதுகளுக்கு தகுதியானவை.

விருதுகள் பிரிவுகள் 

 சிறந்த படம் 
 சிறந்த இயக்குநர்  
 சிறந்த நடிகர்  
 சிறந்த நடிகை  
 சிறந்த துணை நடிகர் 
 சிறந்த துணை நடிகை 
 சிறந்த எழுத்து  
 சிறந்த அறிமுக இயக்குநர் 
 சிறந்த ஒளிப்பதிவாளர்  
 சிறந்த இசை 
 சிறந்த கலை இயக்குநர் 
 சிறந்த மதிப்பெண் 
 சிறந்த டிவி படம் 
 சிறந்த ஆவணப்படம் 
 சிறந்த அனிமேஷன்  
 வாழ்நாள் சாதனையாளர் விருது

குறிப்புகள்

வெளி இணைப்புகள் 

  Article about Golden Rooster Awards and list of past award winners  at China.com.cn
 IMDB Summary for the Golden Rooster Awards 
 List of winners

சீனா
பரிசுகளும் விருதுகளும்
கிராண்ட் பெல் விருதுகள்

கிராண்ட் பெல் விருதுகள் (டேஜோங் திரைப்பட விருதுகள் என்றும் அழைக்கப்படுகிறது) தென் கொரியாவில் திரைத்துறை சாதனைகளுக்கு வழங்கப்படும் விருதுகள் ஆகும். இந்த விருதுகள் ஆண்டுதோறும் கொரிய மோஷன் பிக்சர்ஸ் சங்கத்தால் வழங்கப்படுகிறது.

கிராண்ட் பெல் விருதுகள் தென் கொரியாவில் தொடர்ச்சியாக வழங்கப்படும் மிக பழமையான விருது எனும் பெருமையை உள்ளடக்கியுள்ளது. மேலும் இது தென் கொரியாவில் அமெரிக்க அகாடமி விருதுகளுக்கு சமமானதாக கருதப்படுகிறது.

விருதுகள் 
* சிறந்த திரைப்படம்

* சிறந்த இயக்குநர்

* சிறந்த திரைக்கதை

* சிறந்த நடிகர்

* சிறந்த நடிகை

* சிறந்த புது இயக்குநர்

* சிறந்த புது நடிகர்

* சிறந்த புது நடிகை

* சிறந்த துணை நடிகர்

* சிறந்த துணை நடிகை

* சிறந்த ஒளிப்பதிவு

* சிறந்த படத்தொகுப்பு

* சிறந்த இசை

* சிறந்த ஆர்ட் வடிவமைப்பு

* சிறந்த ஒலி விளைவுகள்

* சிறந்த ஸ்பெஷல் விளைவுகள்

* சிறந்த குறும்படம்

மேலும் காண்க 

 கொரியாவின் சினிமா 
 திரைப்பட விருதுகளின் பட்டியல்

குறிப்புகள்

வெளி இணைப்புகள் 

  
 Grand Bell Awards at Naver 
 Grand Bell Awards at Cinemasie
 Grand Bell Awards at the Internet Movie Database

பரிசுகளும் விருதுகளும்
கொரியா
நீல டிராகன் திரைப்பட விருதுகள்

நீல டிராகன் திரைப்பட விருதுகள் என்பது ஒவ்வொறு ஆண்டும் தென் கொரியாவில் வழங்கப்படும் விருதுகளாகும். இது ஸ்போர்ட்சு சோசன் நிறுவனத்தால் தென் கொரிய திரைப்படங்களின் சாதனைகளுக்கு வழங்கப்படும் விருது ஆகும்.

நீல டிராகன் திரைப்பட விருதுகள் வழங்கும் நிறுவனம், முந்தைய ஆண்டில் வெளியிடப்பட்ட வசூல் ரீதியாக சாதனை புரிந்த பிளாக்பஸ்டர் திரைப்படங்கள் மற்றும் உயர் கலை மதிப்புள்ள பிரபலமான திரைப்படங்களை மட்டுமே கருத்தில் எடுத்துக்கொள்ளும். தேர்வு செயல்பாட்டின் போது, இறுதி பட்டியலில் இடம் பிடித்த சுமார் நாற்பது திரைப்படங்கள் பொதுமக்களுக்கு இலவசமாக திரையிடப்படுகின்றன. ஒவ்வொரு தேர்வையும் திரையிட்ட பிறகு, விருது வழங்கும் விழா நடைப்பெறுகிறது.

நீல டிராகன் திரைப்பட விருதுகள் மற்றும் கிராண்ட் பெல் விருதுகள் தென் கொரியாவின் மிகவும் பிரபலமான திரைப்பட விருதுகள்.

பிரிவுகள் 

 சிறந்த படம் 
 சிறந்த இயக்குநர் 
 சிறந்த முன்னணி நடிகர் 
 சிறந்த முன்னணி நடிகை 
 சிறந்த துணை நடிகர் 
 சிறந்த துணை நடிகை 
 சிறந்த புதிய இயக்குநர் 
 சிறந்த புதிய நடிகர் 
 சிறந்த புதிய நடிகை 
 சிறந்த திரைக்கதை 
 சிறந்த ஒளிப்பதிவு 
 சிறந்த கலை இயக்கம் 
 சிறந்த இசை 
 சிறந்த படத்தொகுப்பு 
 சிறந்த குறும்படம் 
 பிரபல நட்சத்திர விருது

குறிப்புகள்

வெளி இணைப்புகள் 

  
 Blue Dragon Film Awards at Naver 
 Blue Dragon Film Awards  at Daum 
 Blue Dragon Film Awards at Cinemasie
 

தென் கொரியா
கொரியா
பரிசுகளும் விருதுகளும்
நல்லம்பல் ஏரி

நல்லம்பல் ஏரி என்பது இந்தியாவில் புதுச்சேரி யூனியன் பிரதேசத்தின் காரைக்கால் மாவட்டத்தில் உள்ள ஒரே ஏரி ஆகும். காரைக்கால் மாவட்டத்தில் இயற்கையாக உருவான ஏரிகள் இல்லை. எனவே விவசாயிகளின் நீர்ப்பாசன தேவைகளை பூர்த்தி செய்வதற்காக புதுச்சேரி அரசு இந்த ஏரியைச் செயற்கையாக உருவாக்கியது. இந்த ஏரியை சுற்றுலாத் தலமாக மாற்றும் திட்டத்தையும் அரசு செயல்படுத்த உள்ளது. இதற்காக புதுச்சேரி அரசு 4.98 கோடி ரூபாய் ஒதுக்கியுள்ளது குறிப்பிடத்தக்கது.

மேற்கோள்கள் 

இந்திய ஏரிகள்
ஐஸ்கார்த் அருவி

ஐஸ்கார்த் அருவிகள் (Aysgarth Falls) என்பது மூன்று அருவிகளை உள்ளடக்கியது ஆகும்.  இது வனப்பகுதி மற்றும் விளைநிலங்களால் சூழப்பட்டுள்ள இந்த அருவி இங்கிலாந்தின் யார்க்ஷயர் டேல்ஸின் அருகே உள்ள ஐஸ்கார்த் கிராமத்திற்கு அருகில் உள்ளது. இந்த அருவி மூன்று நிலைகளாகப் பிரிக்கப்படுகின்றன: மேல் அருவி, மத்திய அருவி மற்றும் கீழ் அருவி எனப்படும்.

ஐஸ்கார்த் அருவி 200 ஆண்டுகளாக பார்வையாளர்களை ரசிக்க வைத்துக்கொண்டு இருக்கிறது. புகழ்பெற்ற எழுத்தாளர்களான ரஸ்கின் பாண்ட், வில்லியம் வோர்ட்ஸ்வோர்த் மற்றும் டர்னர் ஆகியோர் இந்த அருவியின் அழகை ரசித்துள்ளனர். இதன் மூன்று அருவிகளும் ராபின் ஹுட்: பிரின்ஸ் ஆப் தீவ்ஸ் படத்தில் இடம்பெற்றன.

இந்த அருவி யார்க்ஷயர் டேல்ஸ் தேசிய பூங்காவில் அமைந்துள்ளது.  இங்கு பார்வையாளர்களுக்காக கண்காட்சி, தகவல் பொருட்கள் விற்பனை நிலையம், கபே ஆகியவை உள்ளன. 

இந்த பெயர் பழைய நோர்ஸ் மொழியில் இருந்து உருவானது. இதற்கு ஓக் மரங்களுக்கு நடுவே உள்ள திறந்தவெளி என்று பொருள்.

இது ஏழு இயற்கை அதிசயங்கள் என்ற தொலைக்காட்சி நிகழ்ச்சியில் இங்கிலாந்து நாட்டு வடக்கின் அதிசயங்களில் ஒன்றாக இடம்பெற்றது.

குறிப்புகள் 

இங்கிலாந்தின் அருவிகள்
நீர் ஓட்ட விகிதம் படி அருவிகளின் பட்டியல்



விரிவான மற்றும் நீருக்கடியில் உள்ள நீர்வீழ்ச்சிகள் 

சக்தியின் படி முதல் ஐந்து நீர்வீழ்ச்சிகளாக உள்ளவை (குவாரா, கோன் பாபெங், இகுவாசு, நயாகரா மற்றும் விக்டோரியா) பெரிய ஐந்து நீர்வீழ்ச்சிகள் என்று அழைக்கப்படுகின்றன.

வரலாற்றுக்கு முந்தைய நீர்வீழ்ச்சிகள்

குறிப்புகள்

வெளி இணைப்புகள் 

 உலக நீர்வீழ்ச்சி தரவுத்தளம்
அட்சின்சோனைட்டு

அட்சின்சோனைட்டு (Hutchinsonite)  என்பது (Tl,Pb)2As5S9 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தாலியம், ஆர்சனிக், ஈயம் ஆகிய தனிமங்களின் சல்போவுப்புக் கனிமம் என்றும் ஓர் அரிய நீர்வெப்பக்கனிமம் என்றும் இதை வகைப்படுத்துகிறார்கள்.

1904 ஆம் ஆண்டு முதன்முதலில் சுவிட்சர்லாந்து நாட்டின் பின்னெண்டால் பள்ளத்தாக்கில் இத்தனிமம் கண்டறியப்பட்டது. 1866 முதல் 1937 வரையிலான காலப்பகுதியில் வாழ்ந்த கேம்பிரிட்சை சேர்ந்த கனிமவியலாளர் ஆர்தர் அட்சின்சன் பெயரே கனிமத்திற்கு சூட்டப்பட்டுள்ளது. 

பன்னாட்டு கனிமவியல் சங்கம் அட்சின்சோனைட்டு கனிமத்தை Hut என்ற குறியீட்டால் அடையாளப்படுத்துகிறது.

மேற்கோள்கள்

மேலும் படிக்க 

தாலியம் கனிமங்கள்
ஈயக் கனிமங்கள்
ஆர்சனிக் கனிமங்கள்
சல்போவுப்புக் கனிமங்கள்
நேர்ச்சாய்சதுரக் கனிமங்கள்
சல்பைடு கனிமங்கள்
சுவிஸ் தமிழர்கள்

தமிழ்ப் பின்புலம் உடைய சுவிட்சர்லாந்து வாழ் மக்களை சுவிஸ் தமிழர்கள் எனலாம். சுவிட்சர்லாந்தில் வாழும் தமிழர்களில் பெரும்பாலோனோர் இலங்கையை பூர்விகமாக கொண்டவர்கள் ஆவார். இவர்கள் 1980ஆம் ஆண்டு மற்றும் 1990ஆம் ஆண்டு காலப்பகுதிகளில் இலங்கையில் நடந்த இனக்கலவர உள்நாட்டு யுத்தத்தின் காரணமாக இங்கு வந்து குடியேறியவர்கள் ஆவார்கள். சுவிஸில் 42,000  க்கும் மேற்பட்ட தமிழர்கள் வசிப்பதாக அதிகாரப்பூர்வமற்ற மதிப்பீடு ஒன்று தெரிவிக்கின்றது.

இங்கு வாழும் தமிழர்கள் சுவிஸ் நாட்டு மக்களுடன்  நன்கு ஒருங்கிணைந்தவர்களாகவும் மற்றும் தங்களின் கடின உழைப்பினால்  உயர்தவர்களாகவும் உள்ளார்கள். மற்றும் பல இளம் தமிழர்கள் பள்ளி கல்வியில்  சிறப்பாக செயல்படுகிறார்கள் என்பது குறிப்பிடத்தக்கது. இங்கு வாழும் தமிழர்கள் மொழி, பண்பாடு, மதம் மற்றும் சாதி திருமணம் போன்றவற்றை இன்னும் கடைபிடித்து வருகின்றார்கள் அதனால் சுவிஸ் பண்பாடுடன் வேறுபட்டு காணப்படுகின்றார்கள்.

வசிக்கும் இடங்கள்
சுவிஸ் நாட்டில் சுமார் 42,000 தமிழர்கள் வசிக்கின்றார்கள், இதில் பெரும்பாலோர் இரட்டை குடியுரிமையுடனும் மற்றும் இரண்டாம் தலைமுறையினர் சுவிஸ் குடிமையுடன் வசித்து வருகின்றார்கள்.  அதில் பெரும்பாலோர் சுவிஸ் ஜெர்மன் மொழி பேசும் மாநிலங்களான பேர்ன், பேசெல் மற்றும் சூரிக்கு போன்ற நகரங்களில் அடர்த்தியாக வாழ்த்து வருகின்றார்கள்.

மதம்

இங்குள்ள தமிழர்களில் பெரும்பாலோனோர் சைவ சமயத்தை பின்பற்றுபவர்களாகவும், குறிப்பிட்ட அளவினோர் கிறிஸ்தவத்தையும் மற்றும் குறைவான அளவினார் இசுலாம் சமயத்தையும் பின்பற்றுகிறார்கள். ஸ்ரீ சிவசுப்பிரமணியார் கோயில் என்பது சூரிக்கு நகரத்தில் அமைத்துள்ளது, இதுவே சுவிட்சர்லாந்ந்தில் மிக பிரபலமான மற்றும் மிகப்பெரிய சைவக்கோவில் ஆகும்.

சுவிட்சர்லாந்தில் உள்ள பெரும்பாலான தமிழ் கிறிஸ்தவர்கள் சுவிஸ் திருச்சபைகளில் ஒருங்கிணைந்தவர்கள் மற்றும் பெரும்பாலான தமிழ் கிறிஸ்தவர்கள் சூரிக்கு நகரத்தில் வாழ்கின்றனர்

தமிழ் கல்வி
சுவிட்சர்லாந்தில் 25 ஆண்டு காலங்ககளாக  தமிழ் கல்வி சேவை நடந்து வருகின்றது. இச் சேவை தமிழ் கல்விசேவை சுவிட்சர்லாந்து என்ற அமைப்பின் மூலம் சுவிட்சர்லாந்து முழுவது ஏறத்தாழ 50 தமிழ் கல்வி நிலையகங்கள் அமைந்துள்ளது. ஐரோப்பா நாடுகளில் வாழும் தமிழர்களில் சுவிட்சர்லாந்தில் வாழும் தமிழர்கள் தமிழ் கல்வியில் மிகவும் தேர்ச்சி பெற்றவர்களாக விளங்குகிறார்கள்.

அரசியல்
சுவிற்சர்லாந்து தமிழர்களால் ஒருங்கிணைக்கப்பட்டு ஜெனிவாவில் நடைபெற்ற வெல்க தமிழ் எதிர்ப்பு போராட்ட நிகழ்வில் 10 000 மேற்பட்ட தமிழர்கள் கலந்து கொண்டார்கள்.  பல பிற ஐரோப்பிய நாடுகளில் இருந்துவந்த தமிழர்களும் இதில் அடங்குவர்.

மேற்கோள்கள்

வெளி இணைப்புகள் 
 

சுவிட்சர்லாந்து தமிழர்
ஐரோப்பாவில் தமிழர்
நாடு வாரியாக புலம்பெயர் தமிழர்கள்
தமர்லா வெங்கடப்ப நாயக்கர்

தமர்லா சென்னப்ப நாயக்கர் -  கிருஷ்ணாம்மா  மகன் என்றும் . தாத்தா  வெங்கடபூபாலன் என்றும் கொள்ளுத் தாத்தா வெங்கலபூபாலன் என்றும் எள்ளு தாத்தா தர்மா  என்றும் தர்மா வின் தந்தை  தமர்லா அப்ப ராஜு குறிப்பிட்ட உள்ளார். விஜய நகரப் பேரரசன்  மூன்றாம் வேங்கடன் எனப்பட்ட பெத்த வெங்கட ராயரின் சகோதரியின் கணவர்  தமர்லா  வெங்கடப்ப நாயக்கர் ஆவார். இவரை, தமர்லா வெங்கடாத்திரி அல்லது வெங்கடப்பா என டச்சு கிழக்கிந்திய கம்பெனியின் ஆவணங்களில் குறிப்பிடப்பட்டுள்ளது. இவர் காளஹஸ்தி மற்றும் வந்தவாசி பகுதியை நிர்வகித்தவர். விஜயநகரப் பேரரசர் பேடா வெங்கட ராயன்  (கி.பி. 1632 - 1642) காலத்தில், இவர் காளஹஸ்தி மற்றும் வந்தவாசி பகுதியை நிர்வகித்தவர். 
பேடா வெங்கட ராயன் சார்பாக, இவரும், இவரது தம்பியும் சேர்ந்து, சென்னை கடற்கரை நிலப்பரப்புகளை  பிரித்தானிய கிழக்கிந்திய கம்பெனிக்கு வணிகம் செய்ய விற்றவர்கள்.

மேற்கோள்கள்

விஜயநகரப் பேரரசு
ராகவ் ஜூயால்

ராகவ் ஜூயால் (Raghav Juyal, பிறப்பு: ஆடி10, 1991)  ஒரு இந்திய நடன இயக்குநரும், நடிகரும், நடனக்கலைஞரும் ஆவார். இவருடைய நடனங்கள் அனைத்தும் மெதுவான நடையுடன் ஒட்டியிருக்கும். அதாவது இவர் தன்னுடைய மெதுவான நடை மூலம் மக்களைக் கவர்வதால் இவர் "மெதுவான நடையின் ராஜா- King of slowmotion" எனும் பட்டப்பெயரால் அழைக்கப்படுகிறார். இவர் முதன்முதலாக ஜீடிவியில் ஒலிபரப்பாகிய "டான்ஸ் இந்தியா டான்ஸ்" இல் மூன்றாம் பருவத்தின் போது அதில்தன் திறமையை வெளிப்படுத்தினார். இதிலே இவர் "குறோக்குறோக்ஸ்" என்ற பெயரில் கலந்துகொண்டார். என் பெயரில் ஆங்கிலத்தில் "முதலை" மற்றும் "கரப்பான் பூச்சி) என்னும் இரு பெயர்களினதும் கூட்டாகும். இதன் அர்த்தம் முதலையை போன்று சக்தி வாய்ந்ததாகவும் கரப்பான் பூச்சியை கண்டவுடன் எப்படி பயத்தில் மக்களுக்கு புல்லரிக்குமோ என்ற பொருளிலே இந்த இரண்டு பெயரும் அர்த்தம் பெறும்.

இவர் "டான்ஸ் இந்தியா டான்சில்",  "டி ஐ டி லிட்டில் மாஸ்டர்", "டான்ஸ்கே சூப்பர் கிட்ஸ்" என்ற இரண்டு நிகழ்ச்சியிலும் கலந்து கொண்டார். இவைகளில் இவர் "ராகவ்வின் ராக்ஸ்டார்" என்னும் பெயரில் கலந்து கொண்டார். இதில் "டான்ஸ் கே சூப்பர் கிட்ஸ்" என்ற நிகழ்வில் இவருடைய தலைமையில் பங்கு பெற்று வெற்றி பெற்றார்.

திரைப்படங்கள்

தொலைக்காட்சி நிகழ்ச்சிகள்

மேற்கோள்கள்

வெளி இணைப்புகள்
IMDB

1991 பிறப்புகள்
வாழும் நபர்கள்
இந்திய நடனக் கலைஞர்கள்
இந்தியத் தொலைக்காட்சி நடிகர்கள்
இந்திய நடிகர்கள்
முந்தேசுசுவரி கோயில்

முந்தேசுசுவரி தேவி கோயில் (The Mundeshwari Devi Temple) இந்தியாவின் பீகார் மாநிலத்தில் இருக்கும் ஒரு கோவிலாகும். இம்மாநிலத்தின் கைமூர் மாவட்டத்தில் உள்ள கவுரா என்ற பகுதியில் இருக்கும் முந்தேசுவரி மலையில் இக்கோவில் அமைந்துள்ளது. இறைவன் சிவன் மற்றும் சக்தியை வழிபடும் புனித தலமாக அர்பணிக்கப் பட்டுள்ள இக்கோவில் இந்தியாவின்  மிகவும் பழமையான இந்து கோவில்களில் ஒன்றாகக் கருதப்படுகிறது. பண்டைய காலத்திலிருந்து இன்றும் கூட செயல்பட்டுவரும் மிகப்பழமையான கோவில் என்றும் இதைக் கருதுகிறார்கள். இக்கோவில் பொ.ஊ. 625 ஆம் ஆண்டு கட்டப்பட்டதென இந்திய தொல்பொருள் ஆய்வுமையம் அமைத்த தகவல்பலகை தெரிவிக்கிறது. இதை உறுதிபடுத்தும் வகையில் பொ.ஊ. 625 ஆம் ஆண்டு காலத்தைச் சேர்ந்த கல்வெட்டுகள் இங்கு காணப்படுகின்றன. இந்திய தொல்பொருள் ஆய்வுமையம் இக்கோவிலை ஒரு பழங்கால நினைவுச் சின்னமாக  1915 ஆம் ஆண்டு முதல்  பாதுகாத்து வருகிறது.

புவியியல் 
முந்தேசுவரி தேவி கோயில் முந்தேசுவரி மலையில் கடல் மட்டத்திலிருந்து 608 அடி (185 மீட்டர்) உயரத்தில் அமைந்துள்ளது. சோன் நதி மற்றும் நதிகளுக்கு அருகில் உள்ள கைமுர் பீடபூமியில் இத்தலம் உள்ளது. மேலும் பல்வேறு தொல்பொருள் நினைவுச்சின்னங்கள் முந்தேசுவரி மலையில் உள்ளன.

சென்றடையும் வழி 

பாட்னா, கயா அல்லது வாரணாசி ஆகிய ஊர்களின் சாலை வழியாக முந்தேசுவரி கோவிலைச் சென்றடைய முடியும். மோகனியா-பாபுவா சாலை இரயில் நிலையம் கோயிலுக்கு அருகில் உள்ள இரயில் நிலையமாகும்.  இந்த இரயில் நிலையத்திலிருந்து 22 கிலோமீட்டர் தொலைவை சாலை வழியாகக் கடந்து  கோயிலை அடையலாம். வாரணாசி நகரத்திலுள்ள லால் பகதூர் சாசுத்திரி பன்னாட்டு வானூர்தி நிலையம், இக்கோயிலுக்கு மிக அருகிலுள்ள விமான நிலையமாகும். இவ்விமான நிலையம் கோயிலிலிருந்து 102 கிலோமீட்டர் தூரத்தில் அமைந்துள்ளது. ஏர் இந்தியா விமானம், சிபைசுசெட் விமானம் போன்ற உள் நாட்டுச் சேவை விமானங்களும், ஏர் இந்தியா விமானம், தாய்லாந்து ஏர் வேசு, கொரியன் ஏர் வேசு, நாசு ஏர் லைன் போன்ற பன்னாட்டு விமானங்களும் இங்கிருந்து இயக்கப்படுகின்றன.

மேற்கோள்கள்

புற இணைப்புகள் 

About the temple
Album 

இந்திய இந்துக் கோயில்கள்
பீகாரிலுள்ள கோயில்கள்
கோணம்பட்டி, சாத்தூர் ஒன்றியம்

கோணம்பட்டி (Konampatti) என்பது இந்தியாவின்,  தமிழ்நாட்டின், விருதுநகர் மாவட்டம், சாத்தூர் ஊராட்சி ஒன்றியத்துக்கு உட்பட்ட , ஒரு வருவாய் கிராமம் ஆகும்.

அமைவிடம் 
இந்த ஊரானது சாத்தூரில் இருந்து 11 கிலோமீட்டர் தொலைவிலும், மாவட்டத்தின் தலைநகரான விருதுநகரில் இருந்து 24 கிலோமீட்டர் தொலைவிலும், மாநிலத் தலைநகரான சென்னையில் இருந்து 565 கிலோமீட்டர் தொலைவிலும் உள்ளது.

மேற்கோள்

விருதுநகர் மாவட்டத்திலுள்ள கிராமங்கள்
கே. சண்முகம் (தலைமைச் செயலாளர்)

கே. சண்முகம், கிரிஜா வைத்தியநாதனின் பணி ஓய்வுக்குப் பின்னர் தமிழகத்தின் 46-வது தலைமைச் செயலாளராக 29  சூன் 2019 (சனிக் கிழமை) அன்று தமிழக அரசால்  நியமிக்கப்பட்டார். 1 சூலை 2019 அன்று தலைமைச் செயலராகப் பணியில் சேர்கிறார்.

இவர் 7 சூலை 1960 அன்று சேலம் மாவட்டத்தில் உள்ள வாழப்பாடி வட்டத்தின் நிர்வாகத் தலைமையிடமான  வாழப்பாடியில் பிறந்தவர்.

இவர் கோயம்புத்தூரில் உள்ள தமிழ்நாடு வேளாண்மைப் பல்கலைகழகத்தில் முதுநிலை வேளாண்மை பட்டப்படிப்பு முடித்து, இந்திய ஆட்சிப் பணி தேர்வில் வென்று, 27 ஆகஸ்டு 1985 அன்று தமிழ்நாடு அரசின் ஆட்சிப் பணியில் சேர்ந்தார்.

இவர் தலைமைச் செயலாளராக பதவி ஏற்றும் முன்னர் தலைமைச் செயலகத்தில் கூட்டுறவு, உணவு மற்றும் நுகர்வோர் பாதுகாப்புத் துறையின் முதன்மைச் செயலர், நிதித் துறை செயலாளர் உள்ளிட்ட முக்கியப் பதவிகளில் இருந்தவர்.

மேற்கோள்கள்

தமிழ்நாடு வேளாண்மைப் பல்கலைக்கழகத்தின் மேனாள் மாணாக்கர்கள்
இந்திய ஆட்சிப் பணி அலுவலர்கள்
வாழும் நபர்கள்
1960 பிறப்புகள்
சேலம் மாவட்ட நபர்கள்
முக்காணி

முக்காணி (Mukkani)  என்பது என்பது இந்தியாவின்,  தமிழ்நாட்டின், தூத்துக்குடி மாவட்டம், ஸ்ரீவைகுண்டம் ஊராட்சி ஒன்றியம், ஏரல் வட்டத்திற்கு உட்பட்ட  ஒரு ஊராட்சி ஆகும். இந்த ஊரானது தூத்துக்குடியிலிருந்து திருச்செந்தூர் செல்லும் பாதையில் அமைந்துள்ளது. இது விவசாயத்திற்கு பிரசித்தி பெற்ற பகுதியாகும். தாமிரபரணி நதிக்கரையில் அமைந்துள்ள இங்கு வெற்றிலை, வாழை, நெல், மஞ்சள் , பச்சை பயறு, உளுந்து, கரும்பு ஆகியவைகள் பயிரிடப்பட்டன. தற்போது பல்வேறு வகையான வாழை ரகங்கள் மட்டுமே பயிரிடப்படுகிறது.

மக்கள்வகைப்பாடு 
இந்த ஊரானது ஸ்ரீவைகுண்டத்தில் இருந்து 23 கிலோமீட்டர் தொலைவிலும், மாவட்டத்தின் தலைநகரான தூத்துக்குடியில் இருந்து 21 கிலோமீட்டர் தொலைவிலும், மாநிலத் தலைநகரான சென்னையில் இருந்து 639 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  1768  வீடுகள் உள்ளன. கிராமத்தின் மொத்த மக்கள் தொகையானது 6851 ஆகும். இதில் ஆண்கள் எண்ணிக்கை  3507, பெண்களின் எண்ணிக்கை 3344 என உள்ளது. மக்களின் கல்வியறிவு விகிதமானது   76.7%  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

கோனார்கள், சேனைத்தலைவர் சமுதாயம் என்றழைக்கப்படும் மூப்பனார்கள், நாடார்கள், தேவேந்திர குல வேளாளர்கள், மீனவர்கள், தேவர், பறையர்கள், ஆசாரிகள், ஐயர், செட்டியார், குயவர் உள்ளிட்ட ஜாதிப்பிரிவினர் வசித்து வருகின்றனர்.

முக்காணியர்கள் 
முக்காணியர்கள் முக்காணியை தலைமையிடமாக கொண்டவர்கள் ஆவார்கள். டச்சிக்காரர்கள் படையெடுப்பின் போது முக்காணியர்கள் டச்சுக்காரர்களுக்கு எதிராக போரிட்டு வென்றார்கள் என்று திருச்செந்தூர் தல வரலாறுகளில் சான்றுகள்  காணப்படுகின்றன.

இன்றளவும் திருச்செந்தூர் முருகன் கோவிலில் மூலவருக்கு- போற்றி மடைப் பள்ளியிலும், ஆறுமுகனுக்கு - முக்காணியர்கள் மடைப் பள்ளியிலும், வேங்கடாசலப் பெருமாளுக்கு- வைணவ மடைப்பள்ளியிலும் தனித்தனியே நைவேத்தியங்கள் தயாராகின்ற பணிகளை செய்து வருகின்றனர்.

இவற்றையும் காண்க 
முக்காணி வெங்கடாஜலபதி கோயில்

முக்காணி ஆதிபரமேஸ்வரி அம்மன் கோவில்

முக்காணியில் புகழ் பெற்ற அருள்மிகு ஆதிபரமேஸ்வரி அம்மன் கோயில் கொடை விழா ஒரு ஆண்டு கோனார்களும், அடுத்த ஆண்டில் சேனைத் தலைவர் சமுதாயத்தினரும் நடத்தி வருகின்றனர். அனைத்து ஜாதி மற்றும் மதத்தினரும் இக்கோயிலில் வழிபாடு நடத்துவார்கள். கொடை விழாவின் போது போடப்படும் பந்தல் அலங்காரம் மிகவும் சிறப்பு வாய்ந்தது.

முக்காணி அருள்மிகு முத்தாரம்மன் திருக்கோயில்

இக்கோயில் புதுமனை நாடார் தெருவில் அமைந்துள்ளது. நாடார்களுக்கு பாத்தியப்பட்ட இக்கோயில் கொடை விழா இரண்டு ஆண்டுகளுக்கு ஒரு முறை நடத்தப்படும்.

முக்காணி அருள்மிகு புலமாட சுவாமி திருக்கோயில்

தாமிரபரணி நதிக்கரையில் அமைந்துள்ள இக்கோயில் நிர்வாகம் நாடார்கள் வசம் உள்ளது. எனினும், கோனார்கள், தேவர்கள், தேவேந்திரகுல வேளாளர்கள் என அனைத்துச் சாதியினரும் இக்கோயிலில் கிடா வெட்டி, பொங்கல் வைத்து வழிபாடு நடத்தும் உரிமை பெற்றுள்ளனர்.

முக்காணியில் இரண்டு கிறிஸ்தவ தேவாலயங்களும், ஒரு மசூதியும் அமைந்துள்ளது.

மேற்கோள்கள்

வெளி இணைப்பு 

தூத்துக்குடி மாவட்டத்திலுள்ள கிராமங்கள்
ஆல்பிரட் வெர்னெர்

ஆல்பிரட் வெர்னெர் (Alfred Werner) (12 திசம்பர் 1866 – 15 நவம்பர் 1919) என்பவர் சுவிட்சர்லாந்து நாட்டின் வேதியியலாளர் ஆவார். இவர் சுவிட்சர்லாந்து நடுவண் தொழில்நுட்ப நிறுவனம், சூரிக்கின் மாணவரும், சூரிக்கு பல்கலைக்கழகத்தின் பேராசிரியரும் ஆவார். இவர் இடைநிலை உலோக அணைவுச் சேர்மங்களில் எண்முகி மூலக்கூறு வடிவினை முன்மொழிந்தமைக்காக 1913 ஆம் ஆண்டில் வேதியியலுக்கான நோபல் பரிசினை வென்றார். வெர்னர் நவீன அணைவு வேதியியலுக்கான அடிப்படைக் கோட்பாடுகளை உருவாக்கினார். இவரே நோபல் பரிசினை வென்ற முதல் கனிம வேதியியலாளர் ஆவார். அவர் 1973 ஆம் ஆண்டிற்கு முன்னதாகப்பெற்ற ஒரே நபர் ஆவார்.

வாழ்க்கை வரலாறு
வெர்னர் பிரான்சு நாட்டில் அல்சாசில் உள்ள மல்ஹவுசில் 1866 ஆம் ஆண்டில் பிறந்தார். இந்தப் பகுதி 1871 ஆம் ஆண்டில் செருமனியுடன் இணைக்கப்பட்டது, இவர் கத்தோலிக்க திருச்சபையினைச் சார்ந்தவராக இருந்தார்.  இவர் வேதியியலை, சூரிக், சுவிட்சர்லாந்து நடுவண் தொழில்நுட்ப நிறுவனத்தில் பயின்றார். இதே நிறுவனத்தில் ஆராய்ச்சியில் முனைவர் பட்டத்தைப் பெற்றார். பாரீசு நகரில் முனைவர் பட்டத்திற்குப் பிந்தைய ஆய்வினை முடித்த பிறகு 1892 ஆம் ஆண்டில் சூரிக்கிற்குத் திரும்பினார். 1893 ஆம் ஆண்டில் சூரிக் பல்கலைக்ழகத்திற்குச் சென்ற இவர் 1895 ஆம் ஆண்டில் அந்நிறுவனத்தின் பேராசிரியரானார். அதே ஆண்டில் அவர் சுவிட்சர்லாந்துக் குடியுரிமையைப் பெற்றார்.

ஆய்வு

அணைவு வேதியியல்
1893 ஆம் ஆண்டில் அணைவு அயனிகளைக் கொண்ட அணைவுச் சேர்மத்திற்கான சரியான அமைப்பினை முதன் முதலில் முன்மொழிந்தவர் ஆவார். அந்தச் சேர்மத்தில் மைய உலோக அணுவானது, நடுநிலையான அல்லது எதிர்மின் ஈனிகளால் சூழப்பட்டதாக இருந்தது.

மேற்கோள்கள்

வெளி இணைப்புகள்
  including the Nobel Lecture, 11 December 1913 On the Constitution and Configuration of Higher-Order Compounds
 The Nobel Prize in Chemistry 1913 - short article about his work on the linkage of atoms in molecules by which he has thrown new light on earlier investigations and opened up new fields of research, especially in inorganic chemistry.

வேதியியலாளர்கள்
சுவிட்சர்லாந்து அறிவியலாளர்கள்
பி. வில்சன்

பி. வில்சன் () என்பவர் தமிழகத்தின் முன்னாள் கூடுதல் அரசுத் தலைமை வழக்குரைஞராவார். இவர் 2019 ஜூன் மாநிலங்களவைத் தேர்தலுக்கான திமுக வேட்பாளராக அறிவிக்கப்பட்டுள்ளார்.

இளமைக் காலம் 
வில்சன் சென்னையில் பிறந்து, ஆசான் நினைவு மேன்னிலைப் பள்ளியில் பள்ளிப்படிப்பைக் கற்றார். லயோலாக் கல்லூரியில் இளங்கலை அறிவியல் பட்டமும்,  டாக்டர் அம்பேத்கர் அரசு சட்டக் கல்லூரியில் சட்டமும் படித்தார். 1989 ஆம் ஆண்டு வழக்குரைஞராக [இந்திய வழக்குரைஞர் கழகம்|இந்திய வழக்குரைஞர் கழகத்தில்]] பதிவு செய்தார். தொடக்கக் காலத்தில் தமிழகத்தின் முன்னாள் அரசுத் தலைமை வழக்குரைஞர் கே.வி. வேங்கடபதியிடம் பணியாற்றி, பின்னர் தனியாக உரிமையியல் வழக்குகளுக்குச் சென்னை உயர் நீதிமன்றத்தில் வாதாடி வந்தார். 2008 ஆகஸ்டில் கூடுதல் தமிழக அரசுத் தலைமை வழக்குரைஞராகப் பதிவியேற்றார். 2012 ஆகஸ்டில் தமிழகம், கேரளம், ஆந்திரா மற்றும் கர்நாடக உள்ளிட தென்மாநில உயர்நீதிமன்றங்களில் இந்திய அரசின் கூடுதல் தலைமை அரசு வழக்கறிஞராகப் பதிவியேற்றார். பின்னர் மத்தியில் ஆட்சி மாற்றத்தை அடுத்து 2014 இல் பதவி விலகினார்.

முக்கிய வழக்குகள் 
இவர் தமிழக அரசின் சார்பாகப் பல முக்கிய வழக்குகளில் நீதிமன்றத்தில் எடுத்துரைத்தார். சமச்சீர்க் கல்வி, ஓமந்தூரார் அரசு பல்நோக்கு மருத்துவமனை, அண்ணா நூற்றாண்டு நினைவு நூலகம் போன்ற வழக்குகளில் முக்கிய பங்காற்றினார். தமிழகத்தின் முன்னாள் முதல்வா் கருணாநிதியின் மறைவின் போது உடலை மெரினாவில் அடக்கம் செய்யக் கோரிய வழக்கில் திமுகவின் சார்பாக வழக்காடி வென்றவர்.

மேற்கோள்கள் 

1966 பிறப்புகள்
வாழும் நபர்கள்
20 ஆம் நூற்றாண்டு இந்திய வழக்கறிஞர்கள்
நாடாளுமன்ற தி. மு. க. உறுப்பினர்கள்
தமிழ்நாட்டைச் சேர்ந்த மாநிலங்களவை உறுப்பினர்கள்
நுஸ்ரத் ஜகான்

நுஸ்ரத் ஜகான் (Nusrat Jahan) (வங்காளம்: নুসরাত জাহান , பிறப்பு:8 சனவரி 1990) இந்தியாவின் மேற்கு வங்காள மாநிலத் திரைப்பட நடிகையும், இந்திய நாடாளுமன்றத்தின் மக்களவை உறுப்பினரும் ஆவார். இவர் 2019 இந்திய நாடாளுமன்ற மக்களவைத் தேர்தலில், அகில இந்திய திரிணாமுல் காங்கிரசு கட்சியின் சார்பாக பசிர்ரத் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார்.

இவர் மக்களவை உறுப்பினராக பதவியேற்கும் முன், நிகில் ஜெயின் எனும் தொழில் அதிபரை துருக்கியில் வைத்து திருமணம் செய்து கொண்டு, பின்னர் இந்தியாவிற்கு வந்து மக்களவை உறுப்பினராக பதவிப் பிரமாணம் செய்து கொண்டார்.

மேற்கோள்கள

வாழும் நபர்கள்
இந்திய அரசியல்வாதிகள்
வங்காள மக்கள்
வங்காளத் திரைப்பட நடிகைகள்
மேற்கு வங்காள அரசியல்வாதிகள்
1990 பிறப்புகள்
17வது மக்களவை உறுப்பினர்கள்